
Z A P I S N I K

9. sjednice Vijeća Mjesnog odbora  Dugave,
održane 21. veljače 2022.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Stojaković i Snežana Stojaković.


Nenazočni članovi vijeća:  nema ih


Ostali nazočni:	Petra Crnko, stručna referentica lokalne samouprave u VGČ Novi Zagreb-istok
			 
						
	

Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 8. radne sjednice MO Dugave. (9 "za"). 


	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Financijski plan Mjesnog odbora Dugave za 2022. godinu, donosi se
2.	Plan malih komunalnih akcija Mjesnog odbora Dugave za 2022. godinu, donosi se
3.	Asfalterski program VMO Dugave za 2022. godinu -  zaključak, donosi se
4.	Prijedlog prioriteta za PKA 2022. – dopuna – zaključak, donosi se
5.	Pitanja, prijedlozi i obavijesti










   Ad 1.  Financijski plan Mjesnog odbora Dugave za 2022. godinu 

Predsjednik Vijeća prezentirao je članovima Financijski plan Mjesnog odbora Dugave za 2022. godinu. koji su vijećnici jednoglasno (9 "za") usvojili. 


				 
FINANCIJSKI PLAN
Mjesnog Odbora Dugave
za 2022.

Članak 1.
Financijski plan Mjesnog odbora Dugave za 2022. (dalje u tekstu: Plan) sastoji se od:

PRIHODA:										1.345.100,00
RASHODA:										1.345.100,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.345.100,00

	6711
	PRIHODI ZA FINANCIRANJE RASHODA POSLOVANJA
	1.345.100,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.345.100,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.227.000,00

	 
	ODRŽAVANJE JAVNIH ZELENIH POVRŠINA
	664.000,00

	 
	ODRŽAVANJE NERAZVRSTANIH CESTA
	563.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.100,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.




Ad 2. Plan malih komunalnih akcija Mjesnog odbora Dugave za 2022. godinu

Predsjednik Vijeća je otvorio raspravu o prijedlogu Plana malih komunalnih akcija Mjesnog odbora Dugave za 2022. godinu. U raspravi su određeni prioriteti prema mogućnostima okvirnog financijskog plana za ovu godinu, koji je znatno umanjen u odnosu na prethodne godine. Nakon rasprave je predmetni Plan malih komunalnih akcija Mjesnog odbora Dugave za 2022. godinu (u prilogu) jednoglasno usvojen (9 "za").

					
   	Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18, 23/18, 03/20, 3/21 i 11/21) i članka 15. stavka 1. točke 4. Pravila Mjesnog odbora Dugave (od 04. travnja 2017. i 28. lipnja 2018.), Vijeće Mjesnog odbora Dugave, na __. sjednici, __. veljače 2022., donijelo je

Plan malih komunalnih akcija
Mjesnog odbora Dugave u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Dugave (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 1.227.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	664.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	563.000,00

	Ukupno
	1.227.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 456.565 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 70.114 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 394.100,00 kuna za asfalterski program i
	- 30 % ili 168.900,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.


 	
	1. Ovaj Program rada dostavlja se Vijeću Gradske četvrti Novi Zagreb - istok.
	

Ad 3. Asfalterski program VMO Dugave za 2022. godinu

Predsjednik Vijeća pozvao je članove Vijeća da iznesu prioritete asfalterskog programa VMO Dugave za 2022. godinu, koji su nakon konstruktivne raspravi jednoglasno usvojeni (9 "za").

Na temelju članka 28. stavka 3. Poslovnika o radu Vijeća Mjesnog odbora Dugave od 28. lipnja 2018., Vijeće Mjesnog odbora Dugave, na 9. sjednici, održanoj 21. veljače 2022., donijelo je


Z A K LJ U Č A K
o prijedlogu za Asfalterski program VMO Dugave za 2022.g.


1. Vijeće MO Dugave raspravljalo je na temelju dostavljenih troškovnika i izlaskom na očevid o prijedlogu za Asfalterski program VMO Dugave za 2022.

2. Vijeće Mjesnog odbora Dugave donosi zaključak kojim jednoglasno prihvaća da se 
- asfaltiranje nogostupa i dijela kolnika u Ulici sv. Mateja 110. - 126., 
u iznosu od 329, 700 kn koje je na raspolaganju prema Planu malih komunalnih akcija za 2022. VMO Dugave, uvrsti kao prijedlog u navedeni program

3. Ovaj Zaključak dostavlja se Vijeću Gradske četvrti Novi Zagreb – istok.

	Ad 4. Prijedlog prioriteta za PKA 2022. – dopuna
	Predsjednik Vijeća upoznao je članove vijeća s dopunom prijedloga prioriteta za Plan komunalnih akcija u 2022. u skladu s financijskim mogućnostima za tekuću godinu i otvorio raspravu. U raspravi su sudjelovali svi nazočni vijećnici i predmetni Prijedlog jednoglasno usvojili (9 "za").

Na temelju članka 28. stavka 3. Poslovnika o radu Vijeća Mjesnog odbora Dugave od 28. lipnja 2018., Vijeće Mjesnog odbora Dugave, na 9. sjednici, održanoj 21. veljače 2022., donijelo je



Z A K LJ U Č A K

1. VMO Dugave raspravljalo je o dopuni prijedloga prioriteta za Plan komunalnih aktivnosti za 2022., te jednoglasno donijelo odluku kako slijedi:

1. Uređivanje kolnika i nogostupa Ulica sv. Mateja 110 – 126 -  dio koji nije obuhvaćen asfalterskim programom u Planu malih komunalnih akcija za 2022.,  
2. Sportski tereni kraj OŠ Dugave i OŠ Fran Galović, traži se cjelovita projektna dokumentacija za sva 4 igrališta, zamjena košarkaške ploče, zamjena pletiva na visokoj ogradi, novi golovi za rukometno igralište koji su naručeni u 2021.
3. Izvedba staze na dvije lokacije –  prema centralnom parku (pored parka za pse) i iza ambulante prema Ulici Murati
4. Izrada projektne dokumentacije za uređenje dijela zelene površine, k.č.br. 2381/1, k.o. Zaprudski otok, zelena površina između ambulante i Sarajevske ulice
5. Postava klupa i stolova za stolni tenis na lokacijama koje su dostavljene krajem 2021. 
6. Ulica sv. Mateja 56-68 - sanacija pristupne ceste do parkirališta južno od zgrade
7. Vajdin vijenac – izgradnja slivnika oborinske odvodnje – prijenos iz 2021.
8. Uređivanje dječjeg igrališta, iza zgrade u Ulici sv. Mateja 116. – 126., II. Faza, traži se uvid u troškovnik budući da se radi o prijenosu iz 2021.

Ovaj Zaključak dostavlja se Vijeću Gradske četvrti Novi Zagreb – istok

Ad 5. Pitanja, prijedlozi i obavijesti


	Predsjednik Vijeća vijećnike je upoznao s idejom predstavnika NK Zelengaj o gradnji pomoćnog nogometnog terena s umjetnom travom o čemu su se vijećnici načelno jednoglasno negativno izjasnili. Osim toga upoznao je vijećnike s aktivnostima i razgovorima koje je u svojstvu Predsjednika VMO Dugave obavio između sjednica, te najavio buduće aktivnosti u skladu sa zahtjevima građanima.  

Dovršeno u 19.45 sati.

Zapisnik izradio:
Kruno Petrinović

KLASA: 024-08/22-003/404
[bookmark: _GoBack]URBROJ:  251-13-11-9-22-2
Zagreb, 21. veljače 2022.

